stanford-oval/wikipedia huggingface dataset:
จู้อิน
การนำไปใช้

สัญลักษณ์แทนเสียงเหล่านี้บางครั้งปรากฏเป็นอักษรประกอบคำ (ruby character) ซึ่งพิมพ์ไว้ถัดจากอักษรจีนในตำราเรียนของเด็ก และในหนังสือที่มีอักษรแบบดั้งเดิมซึ่งอักษรนั้นไม่ได้ใช้ในการเขียนปกติทั่วไปในสมัยใหม่ บางครั้งในสื่อโฆษณาใช้แทนคำลงท้ายบางคำ (เช่นใช้ ㄉ แทน 的 เป็นต้น) อย่างไรก็ตามสัญลักษณ์เหล่านี้พบที่ใช้ในสื่อสาธารณะต่างๆ ได้น้อยมาก ที่นอกเหนือไปจากการอธิบายคำอ่านในพจนานุกรม อักษรจู้อินยังถูกจับคู่กับปุ่มต่างๆ บนแป้นพิมพ์คอมพิวเตอร์ (1=ปอ, q=พอ, a=มอ, z=ฟอ, ฯลฯ) เพื่อเป็นวิธีการหนึ่งสำหรับการป้อนข้อความที่เป็นอักษรจีนเข้าสู่คอมพิวเตอร์
จุดประสงค์เพียงอย่างเดียวของจู้อินในการเรียนในชั้นประถมศึกษา คือเพื่อสอนให้เด็กๆ รู้จักการอ่านภาษาจีนกลางแบบมาตรฐาน (ซึ่งต่างกับพินอินในแง่ของการศึกษาโดยชาวต่างชาติและการทับศัพท์) ตำราชั้น ป.1 ของทุกวิชาจะถูกจัดพิมพ์เป็นจู้อินทั้งหมด หลังจาก ป.1 อักษรจีนจะเข้ามาแทนที่จู้อิน แต่ก็ยังมีจู้อินกำกับไว้ข้างๆ ในช่วง ป.4 การปรากฏของจู้อินจะลดน้อยลงอย่างมาก ซึ่งจะเหลือเพียงแค่ส่วนของการสอนอักษรจีนตัวใหม่ และเมื่อเด็กนักเรียนสามารถเรียนรู้อักษรต่างๆ ได้ ก็จะสามารถถอดเสียงอ่านที่ให้ไว้ในพจนานุกรมภาษาจีนได้ และยังสามารถค้นหาว่าคำๆ หนึ่งเขียนอย่างไรโดยที่ทราบเพียงแค่เสียงอ่านของมัน
บางครั้งจู้อินใช้เขียนภาษากลุ่มเกาะฟอร์โมซาบางภาษา อาทิ ภาษาอตายัล , ภาษาซีดิก , ภาษาไปวัน , หรือ ภาษาเตา  เป็นต้น จุดประสงค์เพื่อใช้เป็นระบบการเขียนหลักของภาษานั้น ไม่ได้ใช้เป็นระบบการเขียนโบราณอย่างภาษาจีน
การเขียน

| วรรณยุกต์ | จู้อิน | พินอิน |
| --- | --- | --- |
| 1 | ไม่ปรากฏ | ◌̄ |
2: ◌́
3: ◌̌
4: ◌̀
| 5 | ◌̇ | ไม่ปรากฏ |
อักษรจู้อินถูกเขียนให้เหมือนกับอักษรจีนทั่วไป รวมทั้งกฎเกณฑ์ของลำดับการขีดและตำแหน่ง ปกติอักษรจู้อินจะเขียนไว้ที่ด้านขวาของอักษรจีนตัวนั้นเสมอ ไม่ว่าอักษรจีนจะเขียนแนวตั้งหรือแนวนอน โดยทางเทคนิคแล้วการเขียนแบบนี้เรียกว่าอักษรประกอบคำ (ruby character) และพบได้น้อยมากที่อักษรประกอบคำจะไปปรากฏอยู่ข้างบนเมื่อเขียนตามแนวนอน (คล้ายกับฟุริงะนะที่กำกับคันจิในภาษาญี่ปุ่น) กล่องแสดงสัญลักษณ์มักจะมีอักษรจู้อินสองหรือสามตัว (ซึ่งตัวมันเองนั้นมีขนาดพอดีกับสี่เหลี่ยมจัตุรัส) วางซ้อนกันในแนวตั้ง ทำให้กล่องของอักษรจีนหนึ่งตัวมีความยาวเป็นสี่เหลี่ยมผืนผ้า
เครื่องหมายวรรณยุกต์ของจู้อินมี 4 ตัว ได้แก่ ⟨◌́⟩ แทนเสียงที่สอง, ⟨◌̌⟩ แทนเสียงที่สาม, ⟨◌̀⟩ แทนเสียงที่สี่, และ ⟨◌̇⟩ แทนเสียงที่ห้า (เสียงเบา) ในภาษาจีนกลาง สำหรับเสียงที่หนึ่งจะไม่มีการเขียนวรรณยุกต์กำกับ ระบบพินอินได้นำเอาวรรณยุกต์เหล่านี้ไปใช้ โดยตัดรูปวรรณยุกต์เสียงที่ห้าออก แล้วเพิ่มรูปวรรณยุกต์ ⟨◌̄⟩ สำหรับเสียงที่หนึ่งแทน ตามตาราง ส่วนทงย่งพินอินนั้นใช้วรรณยุกต์เหมือนกับจู้อิน การเขียนวรรณยุกต์จะเขียนที่กึ่งกลางค่อนไปทางขวาของกล่องจู้อิน เว้นแต่เครื่องหมายจุดของเสียงที่ห้า จะเขียนไว้บนสุดของกล่อง
จู้อินเทียบกับระบบอื่น

ทั้งจู้อินและพินอินต่างก็มีพื้นฐานมาจากการออกเสียงภาษาจีนกลางเหมือนกัน ซึ่งสามารถจับคู่สัญลักษณ์ที่ใช้ระหว่างสองระบบนี้ได้แบบหนึ่งต่อหนึ่ง ในตารางต่อไปนี้จะแสดงให้เห็นถึงความเทียบเท่ากันระหว่างจู้อินและพินอิน อักษรในวงเล็บ 【】 ใช้แสดงถึงรูปแบบสำหรับประกอบกับอักษรตัวอื่น
ยูนิโคด

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
ปอพอมอฟอ (ชื่อตามมาตรฐานยูนิโคด) Unicode.org chart (PDF)
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+310x |   |   |   |   |   | ㄅ | ㄆ | ㄇ | ㄈ | ㄉ | ㄊ | ㄋ | ㄌ | ㄍ | ㄎ | ㄏ |
| U+311x | ㄐ | ㄑ | ㄒ | ㄓ | ㄔ | ㄕ | ㄖ | ㄗ | ㄘ | ㄙ | ㄚ | ㄛ | ㄜ | ㄝ | ㄞ | ㄟ |
| U+312x | ㄠ | ㄡ | ㄢ | ㄣ | ㄤ | ㄥ | ㄦ | ㄧ | ㄨ | ㄩ | ㄪ | ㄫ | ㄬ | ㄭ |   |   |
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
ปอพอมอฟอ ส่วนขยาย (ชื่อตามมาตรฐานยูนิโคด) Unicode.org chart (PDF)
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+31Ax | ㆠ | ㆡ | ㆢ | ㆣ | ㆤ | ㆥ | ㆦ | ㆧ | ㆨ | ㆩ | ㆪ | ㆫ | ㆬ | ㆭ | ㆮ | ㆯ |
| U+31Bx | ㆰ | ㆱ | ㆲ | ㆳ | ㆴ | ㆵ | ㆶ | ㆷ | ㆸ | ㆹ | ㆺ |   |   |   |   |   |
ตาราง กว๋ออินจื้อหมู่ ก่อนที่จะเปลี่ยนมาเป็น จู้อินฝูเฮ่า
โปรแกรมแปลภาษาบนหน้าจอที่ปรากฏอักษรจู้อิน
กล่องสี่เหลี่ยมแสดงขอบเขตรอบนอกของอักษรจีนและอักษรจู้อิน
เทศบาลตำบลหนองบัวบาน

| เทศบาลตำบลหนองบัวบาน |
| --- | --- |
เทศบาลตำบล
ถนนรอบเขื่อนห้วยหลวง บ้านหนองบัวบาน
   ตรา
ประเทศ:  ไทย
จังหวัด: อุดรธานี
อำเภอ: หนองวัวซอ
การปกครอง
 • นายกเทศมนตรี: ไพบูรณ์ สังทอง
ประชากร (2548)
 • ทั้งหมด: 6,017 คน
รหัส อปท.: 05410309
ที่อยู่ สำนักงาน: ตำบลหนองบัวบาน อำเภอหนองวัวซอ จังหวัดอุดรธานี
โทรศัพท์: 0 4228 5561
เว็บไซต์: www.nongbuaban-ud.go.th
 ส่วนหนึ่งของสารานุกรมประเทศไทย
เทศบาลตำบลหนองบัวบาน เป็นเทศบาลตำบลแห่งหนึ่งในอำเภอหนองวัวซอ จังหวัดอุดรธานี ครอบคลุมพื้นที่ตำบลหนองบัวบานทั้งตำบล และตำบลหนองวัวซอ (เฉพาะนอกเขตเทศบาลตำบลหนองวัวซอ) เป็นพื้นที่ที่มีชาติพันธุ์ซึ่งมีเอกลักษณ์เป็นของตัวเอง แตกต่างจากพื้นที่อื่นในอำเภอหนองวัวซอ เช่น ภาษาในการพูด จะพูดสำเนียงภาษาคล้ายทางภาคเหนือของประเทศลาว จังหวัดเลย และเพชรบูรณ์
ประวัติ

ตำบลหนองบัวบาน บ้านหนองบัวบาน มีบรรพบุรุษอยู่ที่แขวงไชยบุรีและแขวงหลวงพระบาง ประเทศลาว ได้อพยพมาตั้งถิ่นฐานบริเวณบ้านผาน้อย - บ้านโคกมน อำเภอวังสะพุง จังหวัดเลย ได้ทำการเดินทางมาค้าขายระหว่างจังหวัดอุดรธานีและจังหวัดเลย มาพบลำห้วยซึ่งเป็นแหล่งอุดมสมบูรณ์ ในช่วงเวลานั้นจังหวัดเลยเกิดความแห้งแล้งมากมาเป็นเวลา 7 ปี ผู้คนอดอยากกินหัวมันหัวกลอยแทนข้าว ขุนศรีวงษาบ้านโคกมน จึงได้ชวนลูกหลานอพยพเดินทางมาอยู่ที่หนองบัวบาน เป็นหนองน้ำที่มีดอกบัวบานสพรั่งจึงตั้งชื่อว่า "บ้านหนองบัวบาน" ใน พ.ศ. 2462 บ้านหนองบัวบานในอดีตเป็นป่าดงพงลึกมากมีสัตว์ป่านานาชนิดมากมาย
บ้านหนองบัวบาน ในอดีตนั้นเคยมีกลุ่มแนวร่วมคอมมิวนิสต์ด้วย
ตระกูลผู้ร่วมก่อตั้งบ้านหนองบัวบาน ได้แก่ เวชบรรพต ศรีบุญเรือง มีจินดา และยอดคีรี
ภูมิศาสตร์

เทศบาลตำบลหนองบัวบานตั้งอยู่ทางทิศตะวันตกของจังหวัดอุดรธานี และตั้งอยู่ทางทิศตะวันออกเฉียงเหนือของอำเภอหนองวัวซอ มีขนาดพื้นที่ทั้งหมด 106.368 ตารางกิโลเมตร หรือ 66,480 ไร่ แบ่งออกเป็นพื้นที่ตำบลหนองบัวบาน จำนวน 9 หมู่บ้าน เนื้อที่ 78.368 ตารางกิโลเมตร หรือ 48,980 ไร่ และพื้นที่บางส่วนของตำบลหนองวัวซอ (5 หมู่บ้าน) เนื้อที่ 28 ตารางกิโลเมตร หรือ 17,500 ไร่
ภูมิประเทศเป็นที่ราบรุ่มลักษณะเป็นเอ่งน้ำ เนื่องจากมีคูเขื่อนห้วยหลวงล้อม หน้าฝนมีน้ำท่วมขัง เหมาะแก่ทำการประมง และการเกษตร ส่วนด้านทิศตะวันออกเฉียงเหนือดอนติดเขตทหาร
ภูมิศาสตร์ > อาณาเขต

ทิศเหนือ: ติดกับอ่างเก็บน้ำห้วยหลวง ตำบลเมืองเพีย อำเภอกุดจับ จังหวัดอุดรธานี
ทิศตะวันออก: ติดกับเขตเทศบาลตำบลนิคมสงเคราะห์ ตำบลหนองไฮ, ตำบลโคกสะอาด อำเภอเมืองอุดรธานี จังหวัดอุดรธานี
ทิศใต้: ติดกับบ้านโคกก่อง ตำบลหนองวัวซอ และตำบลหมากหญ้า อำเภอหนองวัวซอ จังหวัดอุดรธานี
ทิศตะวันตก: ติดกับตำบลน้ำพ่น อำเภอหนองวัวซอ จังหวัดอุดรธานี
เขตการปกครอง

จำนวนหมู่บ้านในเขตเทศบาลตำบลหนองบัวบาน ทั้งหมดจำนวน 14 หมู่บ้าน
ในเขตตำบลหนองบัวบาน มี 9 หมู่บ้าน (หมู่ที่ 1-9)
นอกเขตตำบลหนองบัวบาน มี 5 หมู่บ้าน (สภาตำบลหนองวัวซอ หมู่ที่ 1, 3, 4, 7 และ 8)
ประชากร

ในเขตเทศบาลตำบลหนองบัวบาน จำนวน 14 หมู่บ้าน
หมู่ที่ 1 ต.หนองบัวบาน จำนวนครัวเรือน 147 ครัวเรือน มีประชากร 882 คน
หมู่ที่ 2 ต.หนองบัวบาน จำนวนครัวเรือน 160 ครัวเรือน มีประชากร 931 คน
หมู่ที่ 3 ต.หนองบัวบาน จำนวนครัวเรือน 130 ครัวเรือน มีประชากร 665 คน
หมู่ที่ 4 ต.หนองบัวบาน จำนวนครัวเรือน   87 ครัวเรือน มีประชากร 390 คน
หมู่ที่ 5 ต.หนองบัวบาน จำนวนครัวเรือน 102 ครัวเรือน มีประชากร 542 คน
หมู่ที่ 6 ต.หนองบัวบาน จำนวนครัวเรือน   95 ครัวเรือน มีประชากร 405 คน
หมู่ที่ 7 ต.หนองบัวบาน จำนวนครัวเรือน 192 ครัวเรือน มีประชากร 914 คน
หมู่ที่ 8 ต.หนองบัวบาน จำนวนครัวเรือน 119 ครัวเรือน มีประชากร 513 คน
หมู่ที่ 9 ต.หนองบัวบาน จำนวนครัวเรือน 158 ครัวเรือน มีประชากร 807 คน
หมู่ที่ 1 ต.หนองวัวซอ จำนวนครัวเรือน 7 ครัวเรือน มีประชากร 12 คน
หมู่ที่ 3 ต.หนองวัวซอ จำนวนครัวเรือน 7 ครัวเรือน มีประชากร 25 คน
หมู่ที่ 4 ต.หนองวัวซอ จำนวนครัวเรือน 40 ครัวเรือน มีประชากร 198 คน
หมู่ที่ 7 ต.หนองวัวซอ จำนวนครัวเรือน 3 ครัวเรือน มีประชากร 12 คน
หมู่ที่ 8 ต.หนองวัวซอ จำนวนครัวเรือน 54 ครัวเรือน มีประชากร 400 คน
รวม จำนวนครัวเรือน 1,789 ครัวเรือน จำนวนประชากร 7,004 คน
เศรษฐกิจ

อาชีพ ประชากรส่วนใหญ่ประกอบอาชีพการเกษตร ทำนา ปลูกสวนยางพารา ปลูกบวบหอม ปลูกอ้อย มันสำปะหลัง ประมง เป็นหลัก
การศึกษา

ในเขตเทศบาลตำบลหนองบัวบานมีโรงเรียนประถมศึกษา 4 แห่ง ศูนย์พัฒนาเด็กเล็ก 3 แห่ง นอกจากนี้ ยังมี ห้องสมุดประชาชนประจำหมู่บ้าน และศูนย์การเรียนชุมชนตำบล
การขนส่ง

เขตเทศบาลตำบลหนองบัวบานมีทางหลวงแผ่นดินหมายเลข 210 ตัดผ่าน การเดินทางเข้าสู่ตำบลสามารถเดินทางจากเทศบาลนครอุดรธานี โดยเส้นทางอุดรธานี–หนองบัวลำภู (ทางหลวงแผ่นดินหมายเลข 210) ระยะทางประมาณ 22 กม. ส่วนมากถนนที่ใช้ในหมู่บ้านของตำบลหนองบัวบานจะเป็นคอนกรีต
สิ่งที่น่าสนใจในท้องถิ่น > สถานที่ท่องเที่ยวและสถานที่สำคัญ

เขื่อนห้วยหลวง
วัดป่านิโครธาราม
วัดบ้านสามขาสันติสุข
สิ่งที่น่าสนใจในท้องถิ่น > ผลิตภัณฑ์ชุมชน

แจ่วบองปลาร้าสุก
ไข่เค็ม
ผลิตภัณฑ์แปรรูปจากใยบวบ
ดอกไม้จันทน์
ผ้าไหม
ขนมเปี๊ยะ
กลุ่มขนมไทย
กลุ่มเครื่องหอมสมุนไพร
กลุ่มทอเสื่อพื้นบ้าน
กลุ่มพานบายศรีผู้สูงอายุ
กลุ่มเย็บผ้า
กลุ่มทอผ้าไหม
กลุ่มขนมเบเกอรี
กลุ่มน้ำยาล้างจานสมุนไพร
กลุ่มผลิตภัณฑ์แปรรูป
กลุ่มปลาร้า
กลุ่มหมวกรีไซเคิล
กลุ่มผักปลอดสารพิษ
สิ่งที่น่าสนใจในท้องถิ่น > เทศกาลสำคัญ

งานประจำปีประกวดธิดาปลานิล ซึ่งจะจัดขึ้นระหว่างเดือนตุลาคม-พฤศจิกายน หลังบุญออกพรรษาปวารณา
บุญตักบาตรเทโวโรหณะ (ที่มีขบวนตักบาตรพระสงฆ์ยาวที่สุดในจังหวัด)
ประเพณีแข่งเรือ - บุญออกพรรษาปวารณา บริเวรเขื่อนห้วยหลวง
บุญบั้งไฟ
บุคคลที่สำคัญ

พระอาจารย์อ่อน ญาณสิริ
หลวงปู่มี ปมุตโต (หลวงปู่เกล้า)
หลวงปู่ลี กุสลธโร
หลวงปู่เสน ปัญญาธโร
หลวงปู่บัว สิริปุณโณ
หลวงปู่มหาปราโมทย์ ปราโมชฺโช
พระอาจารย์ประสิทธิ์ บุญมากโร
บริเวณอ่างเก็บน้ำเขื่อนห้วยหลวง
บริเวณอ่างเก็บน้ำเขื่อนห้วยหลวง
บริเวณอ่างเก็บน้ำเขื่อนห้วยหลวง
ไมต์เนเรียม

ไมต์เนเรียม (อังกฤษ: Meitnerium) คือธาตุที่มีหมายเลขอะตอม 109 และสัญลักษณ์คือ Mt ไมต์เนเรียมเป็นธาตุที่ถูกสังเคราะห์ขึ้น ไอโซโทปที่เสถียรของมันคือ Mt-266 มีครึ่งชีวิตประมาณ  3.4 ms ไมต์เนเรียมมีอีกชื่อหนึ่งว่าเอกา-อิริเดียม (Eka-eridium)
ไมต์เนเรียม ตั้งชื่อตาม ลิซ ไมต์เนอร์
มักดาแลนา สตือชัก

นักวอลเลย์บอลชาวโปแลนด์
มักดาแลนา สตือชัก (โปแลนด์: Magdalena Stysiak; 3 ธันวาคม ค.ศ. 2000 – ) เป็นนักวอลเลย์บอลระดับอาชีพชาวโปแลนด์ และเป็นส่วนหนึ่งของวอลเลย์บอลหญิงทีมชาติโปแลนด์
เธอเข้าร่วมการแข่งวอลเลย์บอลหญิงชิงแชมป์ยุโรป 2019, วอลเลย์บอลหญิงเนชันส์ลีก 2019, วอลเลย์บอลหญิงชิงแชมป์โลก 2022 ส่วนในระดับสโมสรเธอทำหน้าที่ให้แก่เฟแนร์บาห์แช โอเปต ใน ค.ศ. 2023
แหล่งข้อมูลอื่น

FIVB profile
CEV profile
ลีกภูมิภาค ภาคตะวันออกเฉียงเหนือ ฤดูกาล 2554

| --- | --- |
ฤดูกาล: 2554
ทีมชนะเลิศ: ร้อยเอ็ด ยูไนเต็ด
← 2553 2555 → 
ลีกภูมิภาค ภาคตะวันออกเฉียงเหนือ ฤดูกาล 2554 เป็นการแข่งขันของฟุตบอลลีกภูมิภาค ดิวิชัน 2 ในส่วนของสโมสรที่อยู่ในภาคตะวันออกเฉียงเหนือ ประจำปี 2554 ฤดูกาลนี้มีสโมสรเข้าร่วมทั้งหมด 16 สโมสร จาก 16 จังหวัดโดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาคเพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1ในฤดูกาลต่อไป
สโมสรที่เข้าร่วมการแข่งขัน

| 0 | 1 | 2 | 3 |
| --- | --- | --- | --- |
|  กาฬสินธุ์ เอฟซี  ร้อยเอ็ด ยูไนเต็ด  อำนาจเจริญ ทาวน์  หนองคาย เอฟที |  ชัยภูมิ ยูไนเต็ด  มหาสารคาม ซิตี้  เลย ซิตี้  หนองบัวลำภู เอฟซี |  นครพนม เอฟซี  มุกดาหาร เอฟซี  สกลนคร เอฟซี  อุดรธานี เอฟซี |  นครราชสีมา เอฟซี  ยโสธร ยูไนเต็ด  สุรินทร์ เอฟซี  อุบล ไทเกอร์ |
ตารางคะแนน

แก้ไขล่าสุด 24 เมษายน พ.ศ. 2554
| ลำดับ | ทีม | แข่ง | ชนะ | เสมอ | แพ้ | ได้ | เสีย | +/- | แต้ม |
| --- | --- | --- | --- | --- | --- | --- | --- | --- | --- |
| 1 | ร้อยเอ็ด ยูไนเต็ด | 9 | 8 | 1 | 0 | 22 | 3 | +19 | 25 |
| 2 | เลย ซิตี้ | 8 | 7 | 0 | 1 | 22 | 6 | +16 | 21 |
| 3 | นครราชสีมา เอฟซี | 8 | 5 | 3 | 0 | 18 | 2 | +16 | 18 |
| 4 | กาฬสินธุ์ เอฟซี | 8 | 5 | 2 | 1 | 13 | 5 | +8 | 17 |
| 5 | นครพนม เอฟซี | 8 | 3 | 2 | 3 | 8 | 9 | -1 | 11 |
| 6 | สุรินทร์ เอฟซี | 8 | 3 | 2 | 3 | 6 | 8 | -2 | 11 |
| 7 | ยโสธร ยูไนเต็ด | 8 | 2 | 4 | 2 | 13 | 11 | +2 | 10 |
| 8 | มหาสารคาม ซิตี้ | 7 | 1 | 5 | 1 | 9 | 9 | 0 | 8 |
| 9 | อุบล ไทเกอร์ | 8 | 2 | 2 | 4 | 9 | 10 | -1 | 8 |
| 10 | มาแชร์ชัยภูมิ เอฟซี | 8 | 2 | 2 | 4 | 8 | 13 | -5 | 8 |
| 11 | สกลนคร เอฟซี | 8 | 2 | 2 | 4 | 12 | 20 | -8 | 8 |
| 12 | มุกดาหาร เอฟซี | 8 | 1 | 4 | 3 | 8 | 12 | -4 | 7 |
| 13 | หนองคาย เอฟที | 8 | 1 | 4 | 3 | 9 | 14 | -5 | 7 |
| 14 | อุดรธานี เอฟซี | 7 | 1 | 3 | 3 | 8 | 12 | -4 | 6 |
| 15 | อำนาจเจริญ ทาวน์ | 9 | 1 | 2 | 6 | 5 | 21 | -16 | 5 |
| 16 | หนองบัวลำภู เอฟซี | 8 | 1 | 0 | 7 | 4 | 19 | -15 | 3 |
ผลการแข่งขัน

|   |  1 |  2 |  3 |  4 |  5 |  6 |  7 |  8 |  9 |  10 |  11 |  12 |  13 |  14 |  15 |  16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. กาฬสินธุ์ เอฟซี |  |  |  |  |  |  |  | 1-1 |  |  | 2-0 |  |  |  |  |  |
| 2. ชัยภูมิ ยูไนเต็ด |  |  |  |  |  |  |  |  |  |  |  | 1-1 |  | 1-0 |  |  |
| 3. นครพนม เอฟซี |  |  |  |  |  | 1-1 |  |  |  |  |  |  |  |  |  |  |
| 4. นครราชสีมา เอฟซี |  |  |  |  |  | 1-1 |  |  |  |  | 4-0 |  |  |  |  |  |
| 5. อำนาจเจริญ ทาวน์ |  |  | 0-2 | 0-3 |  |  |  |  |  |  |  |  |  |  |  |  |
| 6. มหาสารคาม ซิตี้ |  |  |  |  |  |  | 1-1 |  |  |  |  |  |  |  |  |  |
| 7. มุกดาหาร เอฟซี |  |  | 2-1 |  | 3-3 |  |  |  |  |  |  |  |  |  |  |  |
| 8. ยโสธร ยูไนเต็ด |  | 2-2 |  |  |  |  |  |  |  |  |  |  |  |  | 2-1 |  |
| 9. ร้อยเอ็ด ยูไนเต็ด |  | 2-1 |  |  |  |  |  |  |  | 2-0 |  |  |  |  |  | 2-0 |

| 10. เลย ซิตี้ |  |  |  |  |  |  |  |  |  |  |  |  | 5-1 | 4-0 |  | 1-0 |
| 11. สกลนคร เอฟซี |  |  |  |  |  |  | 1-0 |  |  |  |  |  |  |  | 3-3 |  |
| 12. สุรินทร์ เอฟซี | 0-3 |  |  | 0-2 |  |  |  |  |  |  |  |  |  |  |  |  |
| 13. หนองคาย เอฟที |  |  |  |  |  |  |  | 1-1 | 1-2 |  |  |  |  |  |  |  |
| 14. หนองบัวลำภู เอฟซี | 1-2 |  |  |  |  |  |  |  |  |  |  |  | 0-1 |  |  |  |
| 15. อุดรธานี เอฟซี |  |  |  |  | 2-0 |  |  |  |  |  |  | 1-3 |  |  |  |  |
| 16. อุบล ไทเกอร์ |  |  | 0-1 |  |  | 4-2 |  |  |  |  |  |  |  |  |  |  |
กาญจนาพร ปลอดภัย

| กาญจนาพร ปลอดภัย |
| --- | --- |
เกิด: 24 พฤษภาคม พ.ศ. 2502 (65 ปี) กาญจนาพร ปลอดภัย
อาชีพ: นางแบบ นักแสดง ผู้จัดละคร
สังกัด: ช่อง 7 HD (2532 - 2549)
ฐานข้อมูล
IMDb
ThaiFilmDb
กาญจนาพร ปลอดภัย (ชื่อเล่น เจี๊ยบ) (เกิดเมื่อวันที่ 24 พฤษภาคม พ.ศ. 2502 - ปัจจุบัน) เป็นนักแสดง ผู้จัดละครชาวไทย และอดีตนางแบบ เสียบิดาตั้งแต่เธออายุยังไม่เยอะจากอุบัติเหตุ
เธอเคยได้รับตำแหน่งสุดยอดนางแบบของโรงเรียนสอนตัดเสื้อสรญา จากนั้นได้ทำงานเป็นนางแบบ ทำให้เรียนที่มหาวิทยาลัยรามคำแหงไม่จบ พอปี 2524 แต่งงานและมีครอบครัว มีลูก แต่สุดท้ายก็แยกทางกัน มีลูกชายที่มีชื่อเสียงในวงการบันเทิงคือ ศุภกาญจน์ ปลอดภัย (สกุลเดิม เศวตจินดา)ปัจจุบันเสียชีวิตแล้ว เป็นวีเจทางเอ็มทีวีไทยแลนด์ เป็นผู้จัดละคร ค่ายเล็ก ๆ ชื่อ บริษัท ‘559 ออนแอร์’
มีผลงานแสดงภาพยนตร์ อาทิ เร็วกว่าใจ ไกลเกินฝัน (2536), เสียดาย (2537), ล่องจุ๊น ขอหมอนใบนั้นที่เธอฝันยามหนุน (2539), ฟ้า (2541), นรก (2548) เป็นต้น
ผลงาน > ละคร

| ปี | เรื่อง | ช่อง | แสดงเป็น |
| --- | --- | --- | --- |
| 2530 | ดวงใจแม่ | ช่อง 5 |  |
| 2532 | เมียหลวง | ช่อง 7 | ฉวีเพ็ญ |
| 2532 | สุดแต่ใจจะไขว่คว้า | ช่อง 3 | น้าแก้ว |
| 2532 | ลมหายใจไม่เคยแพ้ | ช่อง 7 |  |
| 2532 | ทางสายทาส | ช่อง 3 |  |
| 2533 | แรงรัก | ช่อง 3 |  |
| 2534 | บ้านนี้ไม่หนาวรัก | ช่อง 5 |  |
| 2535 | ถ่านเก่าไฟใหม่ | ช่อง 3 |  |
| 2536 | ด้วยสองมือแม่นี้ที่สร้างโลก | ช่อง 3 |  |
| 2536 | คฤหาสน์ที่ไม่ธรรมดา | ช่อง 5 |  |
| 2538 | ไฟต่างสี | ช่อง 3 |  |
| 2538 | ฝนปลายฟ้า | ช่อง 3 |  |
| 2538 | ผู้ชายไม้ประดับ | ช่อง 7 |  |
| 2539 | ทรายสีเพลิง | ช่อง 3 | เสาวนีย์ พรหมมาศนารายณ์ |
| 2539 | จงรัก | ช่อง 5 |  |
| 2540 | สุดแต่ใจจะไขว่คว้า | ช่อง 3 | ส่ง |
| 2540 | รักไร้อันดับ | ช่อง 3 |  |
| 2540 | คืนของฉัน วันของเธอ | ช่อง 5 |  |
| 2540 | กุหลาบที่ไร้หนาม | ช่อง 7 |  |
| 2541 | จากฝันสู่นิรันดร | ช่อง 3 |  |
| 2541 | เชลย | ช่อง 3 |  |
| 2542 | พิษน้ำผึ้ง | ช่อง 3 |  |
| 2542 | คุณชาย |  ช่อง 7 |  |
| 2542 | ละครเทิดพระเกียรติชุดใต้แสงตะวัน ตอน ความฝันของญาดา |  ช่อง 7 |  |
|  |  |  ช่อง 7 |  |
| 2543 | ทิพยดุริยางค์ |  ช่อง 7 | นิภา |
| 2543 | ปริศนา |  ช่อง 7 |  |
| 2543 | สายธารหัวใจ | ประคอง |  |
| 2543 | ดอกแก้วการะบุหนิง | ช่อง 3 | วิภาลัย อุณหะนันทน์ |
| 2545 | หาดหรรษา | ช่อง 7 |  |
| 2545 | ถนนสายหัวใจ | ช่อง ITV | คุณหญิงประภาพรรณ ฉัตรทะเมฆินทร์ |
| 2546 | โฉมตรูครูเถื่อน | ช่อง 7 |  |
| 2547 | หัวใจห่อใบตอง | ช่อง 7 |  |
| 2547 | หนี้ชีวิต | ช่อง 7 |  |
| 2548 | 99 วันฉันรักเธอ | ช่อง 7 |  |
| 2548 | ตลาดน้ำดำเนินฯ..รัก | ช่อง 7 |  |
| 2549 | สายน้ำ สามชีวิต | ช่อง 7 |  |
| 2549 | กลรักเกมพยาบาท | ช่อง 7 | พัดชา (รับเชิญ) |
| 2551 | เสน่ห์นางงิ้ว | ช่อง 7 | มาลัย |
| 2552 | ล่องเรือหารัก | ช่อง 7 | (รับเชิญ) |
| 2554 | ป่านางเสือ | ช่อง 7 | ป้าเนียน |
| 2554 | หวานใจท้ายครัว | ช่อง 7 |  |
| 2554 | เส้นตายสลายโสด | ช่อง 7 | สายหยุด |
| 2555 | ป่านางเสือ 2 | ช่อง 7 | ป้าเนียน |
| 2556 | โดมทอง | ช่อง 7 | สุรภี |
| 2557 | ละครเทิดพระเกียรติ  แสงเทียนที่นำทาง | ช่อง 7 |  |
| 2558 | คาดเชือก | ช่อง 7 | จวง |
| 2558 | ไม่สิ้นไร้ไฟสวาท | ช่อง 7 | ตลับนาค |
| 2559 | เลิฟซองส์เลิฟซีรีส์ เรื่อง คงเดิม | ช่อง จีเอ็มเอ็ม 25 |  |
| 2559 | Club Friday To Be Continued ตอน เธอเปลี่ยนไป | ช่อง จีเอ็มเอ็ม 25 |  |
| 2559 | รัก-ออกแบบไม่ได้ | ช่อง จีเอ็มเอ็ม 25 | แม่อาร์ท |
| 2560 | บ่วงเสน่หา | ช่องวัน | นุชนภางค์ รุ่งเรือง / นุช |
| 2560 | ความรักครั้งสุดท้าย | ช่อง จีเอ็มเอ็ม 25 | รุ้ง |
| 2562 | เจ้าสาวแก้ขัด | ช่อง 7 | ศจี |
| 2562 | ด้ายแดง | ช่อง 3 | อาลิ้ม (รับเชิญ) |
| 2564 | ลวงฆ่าล่ารัก | ช่อง พีพีทีวี | ผบ.นภา |
| 2564 | กระเช้าสีดา | ช่องวัน | นุ่ม |
| 2565 | กั๊กนักรักซะเลย | ช่อง พีพีทีวี | ยายจ๋า |
| 2565 | รากแก้ว | ช่อง 3 | อุทุมพร |
| 2565 | ลายกินรี | ช่อง 3 | เจ้าจอมสารภี |
| 2566 | ต้นร้ายปลายรัก | ช่องวัน | ทิพยา |
ผลงาน > ภาพยนตร์

เร็วกว่าใจ ไกลเกินฝัน (2536)
เสียดาย (2537)
ล่องจุ๊น ขอหมอนใบนั้นที่เธอฝันยามหนุน (2539)
ฟ้า (2541)
นรก (2548)
ผลงาน > พิธีกร

เกมจุดเดือด
ครบเครื่องเรื่องผู้หญิง
จอมพลอากาศ (ประเทศไทย)

| จอมพลอากาศ  |
| --- | --- |
อินทรธนูจอมพลอากาศไทย
ธงหมายยศจอมพลอากาศไทย
ประเทศ:  ไทย
สังกัต: กองทัพอากาศไทย
ระดับยศ: ยศห้าดาว
สถาปนา: พ.ศ. 2480
ยศที่สูงกว่า: จอมทัพไทย
ยศที่ต่ำกว่า: พลอากาศเอก
ยศที่คล้ายคลึง: จอมพล (ทบ.) จอมพลเรือ (ทร.)
จอมพลอากาศ เป็นยศทหารชั้นสูงสุดของกองทัพอากาศไทย โดยมียศที่เทียบเท่ากันของทั้งสามเหล่าทัพ ได้แก่ จอมพล (ทหารบก) และจอมพลเรือ (ทหารเรือ) โดยเป็นยศสูงกว่าพลอากาศเอก และเป็นรองแต่เพียงจอมทัพไทยเท่านั้น (จอมทัพเป็นตำแหน่งมิใช่ยศทางการทหาร จอมทัพไทยหรือพระมหากษัตริย์ทรงดำรงยศจอมพล จอมพลเรือ และ จอมพลอากาศ) ตำแหน่งนี้ถูกก่อตั้งขึ้นในพ.ศ. 2480 ยศนี้ถ้าเทียบกับยศกองทัพสหราชอาณาจักรจะได้ยศเป็นจอมพล
รายพระนามจอมทัพอากาศไทย

พระมหากษัตริย์ไทยทรงดำรงตำแหน่ง จอมทัพไทย ดำรงพระยศจอมพลอากาศ
| พระบรมฉายาลักษณ์ | พระนาม | วันถวายเครื่องหมายพระยศจอมพลอากาศ |
| --- | --- | --- |
|  | พระบาทสมเด็จพระปรเมนทรมหาอานันทมหิดล พระอัฐมรามาธิบดินทร | 5 ธันวาคม พ.ศ. 2488 |
|  | พระบาทสมเด็จพระมหาภูมิพลอดุลยเดชมหาราช บรมนาถบพิตร | 26 มีนาคม พ.ศ. 2493 |
|  | พระบาทสมเด็จพระวชิรเกล้าเจ้าอยู่หัว | – |
รายพระนาม และรายนามจอมพลอากาศ

| ภาพ | ชื่อ | วันพระราชทานยศ | หมายเหตุ |
| --- | --- | --- | --- |
|  | แปลก พิบูลสงคราม น.ร. ร.ว. ป.จ. ม.ป.ช. ม.ว.ม. | 28 กรกฎาคม พ.ศ. 2484 |  นอกจากนี้ยังเป็น จอมพล และ จอมพลเรือ  อดีตนายกรัฐมนตรี (พ.ศ. 2481–2487; 2491–2500)  อดีตรัฐมนตรีว่าการกระทรวงกลาโหม (พ.ศ. 2477–2484; 2484–2486; 2492–2500)  อดีตผู้บัญชาการทหารสูงสุด (พ.ศ. 2483–2484; 2484–2487) |
|  | ฟื้น รณนภากาศ ฤทธาคนี ม.ป.ช. ม.ว.ม. ท.จ.ว. | 20 กรกฎาคม พ.ศ. 2497 |  นอกจากนี้ยังเป็น พลเอก และ พลเรือเอก  อดีตรองนายกรัฐมนตรี (พ.ศ. 2498–2500)  อดีตผู้บัญชาการทหารอากาศ (พ.ศ. 2492–2500)  ทหารอากาศไทยคนแรกที่ได้รับพระราชทาน"จอมพลอากาศ" |
|  | สฤษดิ์ ธนะรัชต์ น.ร. ป.จ. ส.ร. ม.ป.ช. ม.ว.ม. | 19 กุมภาพันธ์ พ.ศ. 2502 |  นอกจากนี้ยังเป็น จอมพล และ จอมพลเรือ  อดีตนายกรัฐมนตรี (พ.ศ. 2502–2506)  หัวหน้าคณะปฏิวัติ (พ.ศ. 2500; 2501–2502)  อดีตรัฐมนตรีว่าการกระทรวงกลาโหม (พ.ศ. 2500)  อดีตผู้บัญชาการทหารสูงสุด (พ.ศ. 2500–2506) |
|  | เฉลิมเกียรติ วัฒนางกูร ม.ป.ช. ม.ว.ม. ท.จ. | 14 เมษายน พ.ศ. 2503 |  เดิมเป็น พลอากาศเอก ได้รับพระราชทานยศหลังจากถึงแก่อนิจกรรมจากการเกิดอุบัติเหตุชนเครื่องบินชนภูเขา  อดีตผู้บัญชาการทหารอากาศ (พ.ศ. 2500–2503) |
|  | ถนอม กิตติขจร ป.จ. ส.ร. ม.ป.ช. ม.ว.ม. | 10 มกราคม พ.ศ. 2507 |  นอกจากนี้ยังเป็น จอมพล และ จอมพลเรือ  อดีตนายกรัฐมนตรี (พ.ศ. 2501; 2506–2514; 2515–2516)  ประธานสภาบริหารคณะปฏิวัติ (พ.ศ. 2514–2515)  อดีตรัฐมนตรีว่าการกระทรวงกลาโหม (พ.ศ. 2500–2514; 2515–2516)  อดีตผู้บัญชาการทหารสูงสุด (พ.ศ. 2506–2516) |
|  | ประภาส จารุเสถียร ป.จ. ส.ร. ม.ป.ช. ม.ว.ม. | 1 มิถุนายน พ.ศ. 2516 |  นอกจากนี้ยังเป็น จอมพล และ จอมพลเรือ  อดีตรองนายกรัฐมนตรี (พ.ศ. 2501; 2506–2514; 2515–2516)  รองประธานสภาบริหารคณะปฏิวัติ (พ.ศ. 2514–2515) |
|  | สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ม.จ.ก. น.ร. ป.จ. ม.ป.ช. ม.ว.ม. ป.ภ.  | 19 สิงหาคม พ.ศ. 2535 |  นอกจากนี้ยังเป็น จอมพล และ จอมพลเรือ  อดีตผู้สำเร็จราชการแทนพระองค์ (พ.ศ. 2499) |
เรินต์เกเนียม

เรินต์เกเนียม (อังกฤษ: Roentgenium; เยอรมัน: Röntgenium) คือธาตุที่มีหมายเลขอะตอม 111 และสัญลักษณ์คือ Rg เรินต์เกเนียมเป็นธาตุที่ถูกสังเคราะห์ขึ้น ไอโซโทปที่เสถียรของมันคือ Rg-280 มีครึ่งชีวิตประมาณ  3.6 วินาที  เรินต์เกเนียมมีอีกชื่อหนึ่งว่าเอกา-โกลด์ (Eka-gold) หรืออูนอูนอูนเนียม (unununium) เรินต์เกเนียมเป็นโลหะหนักทรานซิชันมีลักษณะมันวาวเหมือนทองคำ
เรินต์เกเนียม ตั้งชื่อตาม วิลเฮ็ล์ม เรินท์เกิน นักฟิสิกส์ชาวเยอรมัน
กรกช แข็งขัน

| กรกช แข็งขัน |
| --- | --- |
เกิด: 20 ธันวาคม พ.ศ. 2532 (35 ปี)
อาชีพ: นักแสดง , แอร์โฮสเตส, นักบิน
ปีที่แสดง: 2558- ปัจจุบัน
ผลงานเด่น: โบว์ - สงครามนางงาม (2559)   เเพท - ภูตพิศวาส (2562)  เปรมกมล (เปรม) - เเก้วลืมคอน (2564)  เเก้วกิริยา - วันทอง (2564)   กวิตา - VIP รักซ่อนชู้ (2566)
สังกัด: เดอะ วัน เอ็นเตอร์ไพรส์(2558-ปัจจุบัน)​
กรกช แข็งขัน ชื่อเล่น ก้อย เป็นนักแสดงหญิงชาวไทย สังกัด เดอะ วัน เอ็นเตอร์ไพรส์
ผลงาน > ละครโทรทัศน์

| พ> ศ. | เรื่อง | รับบท | ช่อง |
| --- | --- | --- | --- |
| 2559 | สงครามนางงาม 2 | ลลิตา พุฒรังษี (โบว์) | ช่องวัน |
| 2560 | โสด Stories 2 | หมอกิ๊ฟ | ช่องวัน |
| 2560- 2562 | เป็นต่อ | มด | ช่องวัน |
| 2562 | ภูตพิศวาส | แพท | ช่องวัน |
| 2562 | ฤกษ์สังหาร | ดาริกา หงษ์ประทีป (เอม) (รับเชิญ) | ช่องวัน |
| 2563 | สุภาพบุรุษสุดซอย | เวนดี้ (รับเชิญ) | ช่องวัน |
| 2564 | แก้วลืมคอน | เปรมกมล (เปรม) | ช่องวัน |
| 2564 | วันทอง | แก้วกิริยา | ช่องวัน |
| 2564 | In Time With You ถึงห้ามใจก็จะรัก | เมทิยา พันธวานิช (เม) (รับเชิญ) | พีพีทีวี |
| 2565 | รักสุดท้ายยัยจอมเหวี่ยง | นักเเสดงหญิงละครโทรทัศน์ (รับเชิญ) | ช่องวัน |
| 2566 | VIP รักซ่อนชู้ | กวิตา เลิศศุภกิจอนันต์ (รับเชิญ) | ช่องวัน |
| 2567 | ภูลังกา | แพท | ช่องวัน |
ผลงาน > มิวสิควิดีโอ

2567 นางเอก MV เพลงทักทาย - กางเขน
เฮเลนแห่งทรอย

เฮเลนแห่งทรอย
ภาพวาด เฮเลนกับปารีส โดย ฌาคส์-หลุยส์ เดวิด ปัจจุบันอยู่ที่พิพิธภัณฑ์ลูฟร์ ประเทศฝรั่งเศส
เฮเลน (Helen, ภาษากรีกว่า Ἑλένη – Helénē) คือหญิงสาวผู้เป็นชนวนศึกในสงครามเมืองทรอย ปกรณัมเก่าแก่ของกรีก ซึ่งเป็นต้นกำเนิดของงานมหากาพย์อีเลียดและโอดิสซีย์ ส่วนใหญ่มักเรียกชื่อนางว่า เฮเลนแห่งสปาร์ตา หรือ เฮเลนแห่งทรอย นางเป็นบุตรีของเทพซูสกับนางลีดา มีพี่ชายคือแคสเตอร์ พอลลักซ์ และคลีเทมเนสตรา
เมื่อเฮเลนเติบโตถึงวัยวิวาห์ บิดามารดาได้จัดพิธีเลือกคู่ให้แก่นาง โดยมีกษัตริย์ เจ้าชาย และนักรบจากเมืองต่างๆ ทั่วแคว้นกรีกมาร่วมงาน ได้แก่ โอดิซูส เมเนสทีอัส ไดโอมีดีส อจักซ์ ปโตรกลัส เมนนิเลอัส และอักกะเมมนอน  นางเลือกเมนนิลิอัสเป็นคู่วิวาห์ ส่วนกษัตริย์อื่นต่างให้สัญญาว่าจะคอยช่วยปกป้องนาง
เฮเลนมีชื่อเสียงว่าเป็นหญิงงามไม่อาจหามนุษย์ผู้ใดเทียบได้ เมื่อครั้งปารีสแห่งทรอยเป็นผู้ตัดสินความงามระหว่างเหล่าเทพี อโฟรไดท์สัญญาว่าจะให้นางเฮเลนแก่เขาหากเขาเลือกให้พระนางเป็นเทพีผู้งามที่สุด เหตุนี้ปารีสจึงมาชิงตัวเฮเลนไปเสียโดยความช่วยเหลือของเทพเจ้า แล้วพานางหนีกลับไปเมืองทรอย ทำให้เหล่ากษัตริย์ที่ได้ให้สัตย์ไว้ต่อเมนนิลิอัส ต้องยกทัพมาช่วยเหลือเพื่อชิงนางเฮเลนกลับคืน
| ด ค กเทพปกรณัมกรีก |
| --- | --- |
ปฐมเทพ:  เคออส  อะแนงคี  โครนอส  เอียรอส  ไกอา  ยูเรนัส  ทาร์ทารัส  อีเธอร์  เฮเมรา  เอระบัส  นิกซ์  โอฟิออน  มอยเร 
เทพไททัน:  โครนัส  โอเชียนัส  เรีย  ทีมิส  แอตลัส  ซีอัส  ครีอัส  ไฮพีเรียน  ธีอา  เทธิส  นิมอซินี  ฟีบี  โพรมีเทียส  เอพิมีเทียส  ไออาเพทัส  เมโนเอเทียส 
สิบสองเทพเจ้าโอลิมปัส:  ซูส  ฮีรา  โพไซดอน  ดิมีเทอร์  อะธีนา  อะพอลโล  อาร์ทิมิส  แอรีส  แอโฟรไดที  ฮิฟีสตัส  เฮอร์มีส  ไดอะไนซัสหรือเฮสเตีย 
เทพเจ้าหลักอื่น:  แอซคลีเปียส  ฮีลิออส  อีออส  เฮดีส  ฮีบี  เฮคะที  แพน  เพอร์เซฟะนี  เซลีนี 
กลุ่ม:  แอมะซอน  เซนทอร์  คเธาะนิค  ไซคลอปส์  มังกร  อิรินีอีซ  ยักษ์  ฮาร์พี  เฮคะท็องคะรีซ  มอยเร  พระเจ้าไมซีเนียน  มนุษย์  มิวส์  นิมฟ์  เซเทอร์  สมุทรเทพ 
วีรบุรุษ:  เฮราคลีสกับงานของเขา  อคิลลีสกับสงครามกรุงทรอย  โอดิสเซียสกับโอดิสซีย์  เจสันกับลูกเรืออาร์โก  เพอร์ซิอัสกับเมดูซา  อีดิปัสกับธีบส์  ธีซีอัสกับมินะทอร์  บิลเลโรฟอนกับคิเมียรา 
สถานที่ศักดิ์สิทธิ์:  เดลฟี  ดอโดนา  ดีลอส  โอลิมเปีย  โอลิมปัส